Coronavirus के एक्टिव मामलों में लगातार गिरावट जारी, रिकवरी की दर 83.32% हुई
कोरोना मरीजों की पहचान के लिए देशभर में लगातार टेस्टिंग हो रही है, मंगलवार को देशभर में 10.86 लाख से ज्यादा कोरोना टेस्ट हुए हैं। देश में कुल कोरोना वायरस टेस्टिंग का आंकड़ा अब बढ़कर 7.41 करोड़ को पार कर चुका है। दुनियाभर में अमेरिका के बाद भारत में ही सबसे ज्यादा कोरोना टेस्ट हो रहे हैं।
नई दिल्ली। देश में कोरोना वायरस के एक्टिव मामलों में लगातार कमी आ रही है जो इस जानलेवा वायरस से राहत का बड़ा संकेत है। पिछले 11 दिनों में से सिर्फ 2 दिन एक्टिव मामलों में बढ़ोतरी देखने को मिली है जबकि 9 दिन एक्टिव केस घटे हैं। देश में कोरोना से ठीक होने वाले मामलों में लगातार हो रही बढ़ोतरी और नए आने वाले मामलों में आ रही कमी की वजह से कोरोना के एक्टिव केस लगातार कम हो रहे हैं। केंद्रीय स्वास्थ्य मंत्रालय के मुताबिक पिछले 24 घंटों के दौरान देशभर में कोरोना के एक्टिव मामलों में 7135 की कमी आई है और अब देश में 940441 एक्टिव केस बचे हैं।कोरोना के नए मामलों की बात करें तो पिछले 24 घटों यानि मंगलवार सुबह 8 बजे से लेकर बुधवार सुबह 8 बजे के दौरान देशभर में कुल 80472 नए मामले आए हैं। केंद्रीय स्वास्थ्य मंत्रालय के मुताबिक देश में अब कुल कोरोना वायरस मामलों का आंकड़ा बढ़कर 62,25,763 हो गया है। लेकिन इसमें अधिकतर लोग ठीक हो चुके हैं।कोरोना से ठीक होने वाले लोगों की संख्या ज्यादा तेजी से बढ़ रही है। पिछले 24 घंटों के दौरान देशभर में कुल 86428 लोग ठीक हुए हैं और अबतक देशभर में कुल 5187825 लोग पूरी तरह से ठीक हो चुके हैं। देश में कोरोना वायरस का रिकवरी रेट 83.32 प्रतिशत तक पहुंच गया है।हालांकि कोरोना की वजह से लगातार हो रही मौतें अभी भी चिंता का कारण बनी हुई है। केंद्रीय स्वास्थ्य मंत्रालय के आंकड़ों के मुताबिक 24 घंटों में 1179 लोगों ने देशभर में कोरोना की वजह से जान गंवाई है। कोरोना वायरस अबतक देश में 97497 लोगों की मौत का कारण बन चुका है।कोरोना मरीजों की पहचान के लिए देशभर में लगातार टेस्टिंग हो रही है, मंगलवार को देशभर में 10.86 लाख से ज्यादा कोरोना टेस्ट हुए हैं। देश में कुल कोरोना वायरस टेस्टिंग का आंकड़ा अब बढ़कर 7.41 करोड़ को पार कर चुका है। दुनियाभर में अमेरिका के बाद भारत में ही सबसे ज्यादा कोरोना टेस्ट हो रहे हैं।   वैश्विक स्तर पर कोरोना वायरस के मामलों की बात करें तो दुनियाभर में कुल मामलों का आंकड़ा बढ़कर 3.38 करोड़ के पार पहुंच गया है, अबतक दुनियाभर में कोरोना वायरस की वजह से 10.12 लाख से ज्यादा लोगों की मौत हो चुकी है। हालांकि पूरी दुनिया में 2.51 करोड़ से ज्यादा लोग कोरोना वायरस से ठीक भी हो चुके हैं। दुनियाभर में कोरोना वायरस के सबसे अधिक मामले अमेरिका में हैं जहां पर 74.06 लाख से ज्यादा केस सामने आ चुके हैं और 2.10 लाख से ज्यादा लोगों की जान जा चुकी है। इसके बाद भारत का स्थान है और भारत के बाद तीसरे नंबर पर ब्राजील है जहां पर 47.80 लाख मामले सामने आए हैं और 1.43 लाख से ज्यादा लोगों की जान गई है। रूस में भी 11.67 लाख से ज्यादा केस सामने आ चुके हैं और 20 हजार से ज्यादा लोगों की जान गई है।